armvectores/hy_wikipedia_2023 huggingface dataset:
Շողիկ Թորոսյան

Շողիկ Հովհաննեսի Թորոսյան (հոկտեմբերի 26, 1974(1974-10-26), Բեյրութ, Լիբանան), երգչուհի (քնարական սոպրանո)։ 


== Կենսագրություն ==
Ծնվել է 1974 թվականին Բեյրութում։
2007 թվականին ավարտել է Բեյրութի «Բարսեղ Կանաչյան» կոնսերվատորիան։ Երգացանկում տեղ են գտել ռուս, եվրոպացի, նաև հայ կոմպոզիտորների՝ Կոմիտասի, Առնո Բաբաջանյանի, Ստեփան Շաքարյանի, Էդգար Գյանջումյանի, Գ. Մանասյանի և ուրիշների ստեղծագործություններ, հայ հոգևոր, ժողովրդական երգեր, ռոմանսներ (Ռոմանոս Մելիքյան, Նիկոլ Գալանդերյան, Բարսեղ Կանաչյան և ուրիշներ)։ 
2009 թվականից Մեծի Տանն Կիլիկիո կաթողիկոսություն «Շնորհալի» և Համազգայինի «Գուսան» երգչախմբերի հետ հանդես է գալիս մենահամերգներով։
2015 թվականին համերգով հանդես է եկել Մեծ եղեռնի 100-ամյա տարելիցին, 2016-ին Հայաստանի ազգային նվագարանների նվագախմբի հետ և 2018-ին Հայաստանի պետական սիմֆոնիկ նվագախմբի հետ մենահամերգներ է ունեցել Երևանում։ Համերգներով շրջագայել է նաև արտերկրի հայաշատ համայնքներում՝ 2018 թվականին՝ Մոնրեալում, և այլն։
Մեծի տանն Կիլիկիո կաթողիկոս Արամ Ա-ի հովանավորությամբ թողարկել է «Փունջ մը շարականներ», «Մեղեդիներ, տաղեր, գանձեր» խտասալիկները։
Այժմ՝ սոլֆեջջոյի դասատու է, դիպլոմը 2007 թվականին հավաստագրվել է Երևանի պետական կոնսերվատորիայում։
Նատրիումի դեկակարբոնիլդիմոլիբդատ

Նատրիումի դեկակարբոնիլդիմոլիբդատ, Na2[Mo2(CO)10] քիմիական բանաձևով նատրիումի և մոլիբդենի կարբոնիլային կոմպլեքս։ Առաջացնում է դեղին բյուրեղներ, լավ է լուծվում ջրում, ինքնաբռնկվում է օդում։


== Ստացում ==
Տետրահիդրոֆուրանում նատրիումի սուսպենզիայի փոխազդեցությունը 2,2'-դիպիրիդիլի ներկայությամբ մոլիբդենի հեքսակարբոնիլի հետ
  
    
      
        
          
            2
            N
            a
            +
            2
            W
            (
            C
            O
            
              )
              
                6
              
            
             
            
              
                →
                
              
            
             
            N
            
              a
              
                2
              
            
            [
            
              W
              
                2
              
            
            (
            C
            O
            
              )
              
                10
              
            
            ]
            +
            2
            C
            O
            ↑
          
        
      
    
    {\displaystyle {\mathsf {2Na+2W(CO)_{6}\ {\xrightarrow {}}\ Na_{2}[W_{2}(CO)_{10}]+2CO\uparrow }}}
  


== Ֆիզիկական հատկություններ ==
Նատրիումի դեկակարբոնիլդիմոլիբդատը առաջացնում է դեղին բյուրեղներ, անկայուն է օդում (դյուրավառություն)։ Լուծվում է ջրում, տետրահիդրոֆուրանում, պիրիդինում, ացետոնում, ացետոնիտրիլում, չի լուծվում դիօքսանում, դիէթիլ եթերում։


== Գրականություն ==
Руководство по неорганическому синтезу, Брауэр Г., 1986
Յակշինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՅակշինոՅակշինո (ռուս.՝ Якшино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզգեջան Ասլանի սպանություն

Օզգեջան Ասլանի սպանություն (թուրքերեն՝ Özgecan Aslan, հոկտեմբերի 22, 1995(1995-10-22), Մերսին, Թուրքիա - փետրվարի 11, 2015(2015-02-11), Տարսոն, Մերսինի մարզ, Թուրքիա), մահվան ելքով դեպք, որը տեղի է ունեցել 2015 թվականի փետրվարի 11-ին Թուրքիայի Տարսուս քաղաքի մոտ։ Չաղի համալսարանի հոգեբանության ֆակուլտետի 19-ամյա ուսանողուհի Օզգեջան Ասլանը միկրոավտոբուսով ետ է վերադառնալիս եղել տուն։ Ավտոբուսի վարորդ Ահմեդ Սուպհի Ալթընդոքենը սպասել է, մինչև աղջիկը մենակ մնա ավտոբուսում, այնուհետև փորձել է բռնաբարել նրան։ Ասլանը ընդդիմացել է։ Տղամարդը հասցրել է դանակի մի քանի հարվածներ, որի արդյունքում Օզգեջան Ասլանը մահացել է։ Ցանկանալով ազատվել հանցագործության հետքերից՝ հանցագործը հոր և ծանոթի հետ միասին փորձել է վառել մարմինը։ Երբ դա նրանց չի հաջողվել, մարմինը նետել են գետ, որտեղից էլ այն գտնվել է մի քանի օր անց։
Հանցագործությունը մեծ ռեզոնանս է առաջացրել ոչ միայն Թուրքիայում, այլև արտասահմանում։ Հանցագործությունից հետո Թուրքիայում սկսել են թեժ քննարկումներ կանանց բռնությունների և բռնաբարությունների թվի աճի հետ կապված։ Ամբողջ Թուրքիայում տեղի են ունեցել զանգվածային ցույցեր ընդդեմ այս կարգի հանցագործությունների։ Կատարվածին արձագանքել են նախագահ Ռեջեփ Թայիփ Էրդողանը և նախարարների կաբինետի ղեկավար (վարչապետ) Ահմեդ Դավութօղլուն։
Տարբեր տեղեկությունների համաձայն հանցագործը եղել է ծայրահեղական թուրք։ Համացանցում հայտնվել են լուսանկարներ, որտեղ նա ձեռքով պատկերում է Գորշ գայլերի նշանը։ Նրան դատապարտել են 24 տարվա ազատազրկման։


== Ծանոթագրություններ ==
Համլետ Հարությունյան (այլ կիրառումներ)

Համլետ Հարությունյան անունը կարող է վերաբերել հետևյալ անձանց.

Համլետ Հարությունյան (նկարիչ) (1978), հայ նկարիչ։
Համլետ Հարությունյան (պատմաբան) (1948), հայ պատմաբան։
Համլետ Հարությունյան (քաղաքական գործիչ) (1947), հայ քաղաքական գործիչ, ՀՀ ԱԺ պատգամավոր։


== Ծանոթագրություններ ==
Հենքոկ (Մասաչուսեթս)

Հենքոկը (անգլ.՝ Hancock) քաղաք է ԱՄՆ -ի Մասաչուսեթս նահանգի Բերկշիր շրջանում։ Այն Մասաչուսեթսի Մետրոպոլիտենյան ստանդարտ տարածքի Փիթսֆիլդի մի մասն է։ 2010 թվականի մարդահամարի տվյալներով բնակչության թիվը հասնում էր 717-ի։


== Պատմություն ==
Հենքոկն առաջին անգամ բնակեցվել է 1762 թվականին, որպես գաղութաբնակեցման վայր։ Պաշտոնապես քաղաքն ընդունվել է 1776 թվականին և վերանվանվել Ջոն Հենքոկի անվամբ։
1780-ականներին Հենքոկում որոշ ընտանիքներ փոխեցին իրենց կրոնական ուսմունքը։ 1790 թվականին Հոնքոկում և Փիթսֆիլդում հավատացյալները հիմնեցին Հոնքոկի բողոքականների գյուղը։ 

Բողոքականներն ընդունում էին պացիֆիզմը, ամուրիությունն ու համայնական կենցաղը։ Երկրպագությունը կարող էին արտահայտել երգելու և պարելու միջոցով։ Ահա թե ինչու էին նրանք կոչվում «շեյքերներ» (թափահարողներ)։
Ուտոպիական աղանդն այսօր հայտնի է իր պարզ ճարտարապետությամբ և կահույքով։ Հենքոկի շեյքեր գյուղը հայտնի է իր կլոր քարե ամբարով և կառուցվել է 1826 թվականին։ 1959 թվականին բողոքականները սեփականությունը վաճառում են մի շահույթ չհետապնդող թանգարանի։


== Աշխարհագրություն ==
Ըստ ԱՄՆ -ի մարդահամարի բյուրոյի, քաղաքն ունի 35․8 քառակուսի մղոն (92.6 կմ²) ընդհանուր մակերես, որից 35․7 քառակուսի մղոնը (92․4 կմ²) հող, իսկ 0․77 քառակուսի մղոնը (0․77 կմ²) կամ 0․19 % -ը ջուր։
Հենքոկը հյուսիսից սահմանակից է Ուիլյամսթաունին, հյուսիս-արևելքից Նյու Էշֆորդին, արևելյան կողմից Լեյնսբորոուին և Փիթսֆիլդին, հարավային կողմից Ռիչմոնդին, իսկ արևմուտքից Քանանին, Նյու Լեբանոնին, Սթեֆանթաունին, Բեռլինին և Նյու Յորքին։
Հյուսիսային Հենքոկի մեծ մասը զբաղեցնում է Թեքոնիկ լեռներին հարակից հովիտը։
Հենքոկի ամենաբարձր կետը համարվում է Միզերի լեռը, որը ծովի մակարդակից 2․671 ոտնաչափ (814 մ) բարձր է։
Քաղաքի ներսում չկա երկաթուղի, ավտոբուս կամ օդային ծառայություն։ Մոտակա ծառայությունները դեպի հարավ Փիթսֆիլդից են, իսկ դեպի հյուսիս՝ Ուիլյամսթաունից և Նորս Ադամսից։
Մոտակա օդանավակայանը Ալբանի միջազգային օդանավակայանն է, որը գտնվում է մոտ 40 մղոն (64 կմ) քաղաքից հյուսիս-արևմուտք։ 


== Ժողովրդագրություն ==
Ըստ 2000 թվականի մարդահամարի, Հենքոկում բնակվել է 721 մարդ, 296 տնային տնտեսություն, 209 ընտանիքներ, որոնք քաղաքի բնակիչներ են։ Այն խիտ բնակեցված է քաղաք է։ Իր բնակչության թվով Հենքոկը Մասաչուսեթսի 351 քաղաքներից 335-րդ տեղում է, իսկ Բերքշիրի շրջանի 32 քաղաքների մեջ 25-րդ հորիզոնականն է զբաղեցնում։


== Կառավարություն ==
Հենքոկը կառավարվում է կառավարության բաց քաղաքային հանդիպումների կողմից։ Քաղաքն ունի իր սեփական կամավորական հրշեջ վարչությունը, իր սեփական գրադարանը ՝ Թեյլոր մեմորիալ գրադարան և այլ հասարակական ծառայություններ։


== Կրթություն ==
Քաղաքն ունի մեկ դպրոց, Հենքոկի տարրական դպրոց, որտեղ երեխաները սովորում են տարրական դասարաններից մինչև վեցերորդ դասարան։ Բարձր դասարանի աշակերտները հաճախում են Ուիլիամսթաունի Մաունթ Գրեյլոք շրջանային ավագ դպրոցը կամ Ֆիթսֆիլդի ավագ դպրոցը։ Մոտակա մասնավոր դպրոցները նույնպես գտնվում են Ուիլիամսթաունում և Ֆիթսֆիլդում։ Համայնքային քոլեջը, որը Բերքշիրի համայնքային քոլեջն է, Ֆիթսֆիլդում է։


== Ծանոթագրություններ ==


== Արտաքին հղումներ ==
Hancock Shaker Village
Hancock Shaker Village, Shaker Historic Trail Archived 2013-12-18 at the Wayback Machine.
Ակտիվ տուն

Ակտիվ տուն (անգլ.՝ active house, energy plus house), ինչպես նաև դրական էներգետիկ հաշվեկշիռ ունեցող տուն, ստանդարտ տուն «էներգիա +» իրենից ներկայացնում է շենք, որն արտադրում է ավելի շատ էներգիա, ավելի քան բավարար քանակով։ Էներգիայի ընդհանուր տարեկան սպառումը բացասական է՝ ի տարբերություն ցածր էներգիա սպառող տների։
Ակտիվ տան հիմնային պարամետրերը Պասիվ տան ինստիտուտի (Գերմանիա) և Smart House «Խելացի տուն» մշակած տեխնոլոգիաների լուծումների համադրությունն է։ Դրա շնորհիվ հնարավոր է ստեղծել մի տուն, որը ոչ միայն քիչ էներգիա է ծախսում, այլ նաև գրագետ տնօրինում է ավելորդ էներգիան։
Երկրորդ կարևոր տեսանկյունը տանը բարենպաստ միկրոկլիմայի ստեղծումն է` պատշաճ օդափոխություն, ջերմաստիճանի պահպանում և այլն։


== Նկարագրություն ==

Ակտիվ տունը այն տունն է, որն ունակ է էներգիա և ջերմություն մատակարարել ոչ միայն իրեն, այլ նաև հյուրատանը, բաղնքին և լողավազանը տաքացնելուն։
Աշխարհի առաջին ակտիվ տունը կառուցվել է Դանիայում, և բացի այն, որ այն քիչ էներգիա է սպառում, ինչպես Պասիվ տունը, այն նաև այնքան շատ է արտադրում, որ կարող է այն տալ կենտրոնական ցանցին, որի համար շատ երկրներում կարող են գումար ստանալ։ Այսպիսով, տունը դառնում է եկամտի աղբյուր, այլ ոչ թե ծախսերի։ Օրինակ՝ Դանիայում կառուցապատողները պնդում են, որ տունն իր ողջ արժեքը վճարելու է 30 տարվա ընթացքում։
Էներգետիկայի միջազգային գործակալության գնահատմամբ, էներգաարդյունավետ շենքերի տեխնոլոգիայի ներդրումը մինչ 2050 թվականը կօգնի ածխաթթու գազի արտանետումների կրճատմանը 2 միլիարդ մետր տոննա։ Եվրամիությունը պաշտպանում է, որ 2020 թվականից հետո բոլոր նոր շենքերը արտադրում են իրենց սեփական էներգիան։ Համեմատության համար. սովորական տունը սպառում է 200-240 կՎտժ/մ², ակտիվ տունը` տարեկան 10-12 կՎտժ/մ²։
Ռուսաստանում գործող առաջին ակտիվ տունը կառուցվել է 2011 թվականին՝ Մոսկվայի մարզում։


== Օգտագործվող տեխնոլոգիաներ ==
Վերականգնվող Էներգիայի աղբյուր
Ջերմամեկուսացում
Ժամանակակից պատուհաններ
Օդափոխման ժամանակակից սարքեր
Ջերմության վերականգնման համակարգեր


== Տես նաև ==
Պասիվ տուն
Զրոյական էներգիա սպառող տուն


== Ծանոթագրություններ ==


== Արտաքին հղումներ ==
Портал по активным домам Дания
Первый Активный Дом в России
Институт Пассивного дома (Германия)
Умный дом — Toyota Dream House Компьюлента
Կիկոս (ֆիլմ)

Անվան այլ կիրառումների համար տե՛ս՝ Կիկոս (այլ կիրառումներ)Կիկոս, 1931 թ. նկարահանված սև-սպիտակ համր ֆիլմ։ Մաթևոս Դարբինյանի համանուն վիպակի էկրանավորումն է։


== Սյուժեն ==
Ֆիլմը մի գյուղացու մասին է, որ քաղաքացիական պատերազմի ժամանակ հայտնվում է մեկ մի բանակի շարքերում, մեկ՝ մյուսի, սակայն վերջում միանում է Կարմիր բանակին։


== Դերերում ==
Համբարձում Խաչանյան - Կիկոս
Հրաչյա Ներսիսյան - Արամ
Խաչատուր Աբրահամյան - մաուզերիստ
Ավետ Ավետիսյան - Մուրադ
Սուրեն Քոչարյան - սպա
Ա. Աշիմովա - Օսան
Ա. Պապյան - Վարդուհի
Ամասի Մարտիրոսյան - քաղաքի պարետ
Կ. Կոգամով - ենթասպա
Վասիլի Իլյին - Իվան
Միքայել Գարագաշ - ուսուցիչ


== Ծանոթագրություններ ==
Իոաննիս Ավրամիդիս

Իոաննիս Ավրամիդիս (հուն․՝ Ιωαννης Αβραμιδης, սեպտեմբերի 23, 1922(1922-09-23), Բաթում, ԱԽՖՍՀ - հունվարի 16, 2016(2016-01-16), Վիեննա, Ավստրիա), հույն-ավստրիացի քանդակագործ։


== Կենսագրություն ==
Ծնվել է 1922 թվականի սեպտեմբերի 23-ին Բաթումում, Տրապիզոնից գաղթած հույն փախստականների ընտանիքում։ Սովորել է Բաթումում և Վիեննայում։ Հունաստանում ապրել է 1939 թվականից և արդեն Երկրորդ համաշխարհային պատերազմի ավարտի ժամանակ տեղափոխվել է Ավստրիա։ Այստեղ նրա քանդակագործության ուսուցիչն էր ազգությամբ ավստրիացի Ֆրից Վոտրուբան։
1950-ական թվականների սկզբին Ավրամիդեսը Ավստրիայում դարձել է հայտնի քանդակագործ։ Վիեննայի Ակադեմիայի պրոֆեսոր (1965), դասավանդել է նաև Համբուրգում (1966)։ 


== Շքանշաններ և մրցանակներ ==
State Prize of the Academy of Fine Arts in Vienna, 1956
Ավստրիայի քանդակագործությանը նպաստելու մրցանակ, 1958
Վիեննա քաղաքի մրցանակ, 1961
Հուգո ֆոն Մոնթֆորթի մրցանակ (Բրեգենց), 1961
Վիեննա քաղաքի վիզուալ արվեստի մրցանակ, 1964
Վիլլ Գրոհմաննի մրցանակ (Բեռլին), 1968
Ավստրիայի Հանրապետության մեծ մրցանակ՝ վիզուալ արվեստի համար, 1973
Ավստրիայի գիտության և արվեստի շքանշան, 1985


== Ծանոթագրություններ ==


== Արտաքին հղումներ ==
ΤΟ ΒΗΜΑ: Ιωάννης Αβραμίδης, ο γνωστός στο εξωτερικό γλύπτης μιλάει για την τέχνη του με αφορμή τη μεγάλη έκθεσή του που πραγματοποιείται στη Γλυπτοθήκη του Μονάχου.
ΕΠΜΑΣ: Αβραμίδης Ιωάννης.(չաշխատող հղում)
Անբեկ

Անբեկ, Անպեկ, գյուղ Արևմտյան Հայաստանում, Վանի վիլայեթի Աղբակի գավառում, Վանա լճից հյուսիս-արևելք, Մեծ Զաբ գետի վերին հոսանքում։


== Պատմություն ==
Անբեկն ավերվել է մեծ եղեռնի տարիներին։


== Բնակչություն ==
1851 թվականին ուներ շուրջ 90 հայ բնակիչ։


== Տնտեսություն ==
Բնակիչները զբաղվում էին երկրագործությամբ ու անասնապահությամբ։


== Պատմամշակութային կառույցներ ==
Գյուղում կար եկեղեցի։ Անբեկի շրջակայքում պահպանվել էին հին եկեղեցու ավերակներ և գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աբարնանի

Աբարնանի, քաղաք Հնագույն Հայաստանում՝ Ուրարտուում, Նաիրյան երկրում, հիշատակված Ասորեստանի Սալմանասար III թագավորի արձանագրությունում։ Հավանաբար նույնն է Աբարնեի և Աբարսիունիի հետ։


== Ծանոթագրություններ ==
Խելվես

Խելվես (իսպ.՝ Gelves ), բնակեցված կետ և համայնք Իսպանիայում, մտնում է Սևիլյա պրովինցիայի մեջ և Անդալուզիա ինքնավար համայնքի կազմի մեջ։ Համայնքը գտնվում է Մեծ Սևիլյա շրջանի մեջ։ Տարածքը զբաղեցնում է 8կմ2։ Բնակչությունը 9244 մարդ (ըստ 2010 թվականի)։


== Ազգագրություն ==


== Արտաքին հղում ==
Պաշտոնական կայք
Sitio Oficial del Ayuntamiento Archived 2008-03-02 at the Wayback Machine.
Puerto Gelves
Gelves Archived 2007-09-30 at the Wayback Machine.
Información de Gelves Archived 2008-04-01 at the Wayback Machine.
Ադրբեջանական լեռնային մերինոս

Ադրբեջանական լեռնային մերինոս, նրբագեղմ, բրդամսատու ոչխարի ցեղ։ Հաստատվել է 1948 թվականին։


== Ընդհանուր բնութագիր ==
Ադրբեջանական լեռնային մերինոսը հարմարված է լեռնային պայմաններին, դիմացկուն է։ Խոյերի միջին բրդատվությունը 8-10 կգ է, մաքիներինը՝ 4,5-5, կենդանի քաշը, համապատասխանաբար՝ 80-90 և 45-55 կգ։


== Բուծում ==
Ադրբեջանական լեռնային մերինոս բուծվում է Ադրբեջանի ԽՍՀ–ում (գլխավորապես՝ Գետաբեկի և Շամքորի շրջաններում)։
Պալնիկ Յոլ (Վադմայի վտակ)

Անվան այլ կիրառումների համար տե՛ս՝ Պալնիկ Յոլ (այլ կիրառումներ) Պալնիկ Յոլ (ռուս.՝ Пальник-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վադմա գետի ձախ ափին՝ 32 կմ հեռավորության վրա։ Գետի երկարությունը կազմում է 25 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000065300
Կոդը ըստ հիդրոլոգիական հետազոտության (ՌԴ) — 103006530
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ջարդամ

Ջարդամ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 637 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Քիմոտրիպսին

Քիմոտրիպսին (հաճախ նաև Խիմոտրիպսին), հիդրուավսերի դասի, պեպտիդ-հիդրոլազների ենթադասի ֆերմենտ։ Կատալիզում է սպիտակուցների, պեպտիդների, ամիդների, որոշ բարդ եթերների հիդրոլիզը։ Խիմոտրիպսինի ազդեցությունը առավելապես դրսևորվում է այն միացությունների հիդրոլիզի նկատմամբ, որոնցում ներկայացված են արոմատիկ L-ամինաթթուների կարբօքսիլ խմբերը։ Օրգանիզմում տրիպսինի հետ միասին մասնակցում է սպիտակուցների մարսմանը, հատկապես 12-մատնյա աղիքում։ Արտադրվում է ենթաստամոքսային հյութի հետ, լավ է գործում pH-7, 6-8, 2 սահմաններում։


== Իզոձևեր ==
(8058) Ցուկմայեր

(8058) Ցուկմայեր (անգլ.՝ Zuckmayer), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,242244 ա. մ., առավելագույնը մոտենում է 1,7676 ա. մ. հեռավորության վրա և հեռանում 2,7169 ա. մ.։ Արեգակի շուրջ մեկ ամբողջական պտույտ է կատարում 1226,37 երկրային օրվա ընթացքում, իր ուղեծրով շարժվելով միջինում 0,293548 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8058) Ցուկմայեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորվիլե (Օբի գավառ)

Մորվիլե (ֆր.՝ Morvilliers), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 288 մարդ, բնակչության խտությունը` 18.41 մարդ/կմ²։ Բնակավայրը զբաղեցնում է 15.64 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 70 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 177 աշխատունակ (15-64 տարեկան)  բնակիչ, որոնցից ակտիվ էին 137-ը, իսկ ոչ ակտիվները` 40։ Ակտիվության ցուցանիշը կազմում է 77,4 %։ 137 աշխատունակ մարդկանցից աշխատել է 123 անձ (73 տղամարդ և 50 կին)։ Գործազուրկ են եղել 14 անձ (1 տղամարդ և 13 կին)։ 40 անաշխատունակներից 5-ը եղել են աշակերտներ կամ ուսանողներ, 20-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շամիլ Աբաև

Վիքիպեդիայում կան հոդվածներ  Աբաև ազգանունով այլ մարդկանց մասին:Շամիլ Բեկմուրզաևիչ Աբաև (օսերեն՝ Абайты Бекмурзайы фырт Шамил, 1878, Դիգորա, Դիգորի շրջան - նոյեմբերի 8, 1940(1940-11-08), Վլադիկավկազ, ՌԽՖՍՀ, ԽՍՀՄ), խորհրդային օս պոետ և հեղափոխական։


== Կենսագրություն ==
Շամիլ Բեկմուրազաևիչ Աբաևը ծնվել է 1978 թվականին Հյուսիսային Օսեթիայում։ 1889 թվականին ավարտել է գյուղի դպրոցը։ 1900-1905 թթ. գյուղում աշխատել է որպես գրագիր։
Նաև եղել է հեղափոխական։ Նա իր հեղափոխական գործունեությունն սկսել է 1904 թվականին և մասնակցել է Հյուսիսային Օսեթիայի 1905-1907 թվականների հեղափոխությանը։
1910-1917 թվականներին Հյուսիսային Օսեթիայի դպրոցներից մեկում աշխատել է որպես ուսուցիչ։ 1917 թվականին Շամիլ Աբաևը հայրենի գյուղում դարձել է «Կերման» գաղտնի բոլշևիկյան կազմակերպության ստեղծողը։
Հյուսիսային Օսեթիայի՝ Խորհրդային Միությանը միանալուց հետո Շամիլ Աբաևը նորաստեղծ պետությունում զբաղեցրել է տարբեր պաշտոններ։
1935 թվականին Հյուսիսային Օսեթիայում ստեղծել է ազգային համալսարան և նշանակվում համալսարանի առաջին տնօրեն։
1938 թվականին Շամիլ Աբաևը բռնադատվում է։
1940 թվականի նոյեմբերի 8-ին մահացել է Վլադիկավկազում։ Վլադիկավկազում պահպանվել է բնակարան, որտեղ ապրել և ստեղծագործել է Շամիլ Աբաևը։


== Ծանոթագրություններ ==
Տաուբաշ-Բադրակովո

Տաուբաշ-Բադրակովո (ռուս.՝ Таубаш-Бадраково, բաշկիրերեն՝ Таубаш-Баҙраҡ), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավագ անդամ

Ավագ անդամ կամ էլ ալդերման, օլդերման (անգլ.՝ alderman), կոմսության և կոմսության քաղաքային խորհրդի անուղղակի ընտրվող անդամն էր Անգլիայում և Ուելսում մինչև 1972 թվականի Տեղական կառավարման մասին օրենքի ընդունումը։ Քաղաքային վարչության ավագ անդամներին ընտրում էին խորհրդականները իրենց կազմից։ Նրանք կազմում էին խորհրդի մեկ երրորդը և ծառայում էին վեց տարի, ընդ որում՝ երեք տարի հետո կեսը պետք է վերըտրվեր։ Տեղական կառավարության ուղղակի ընտրության սկզբունքին հակասելու, ինչպես նաև իշխող կուսակցության կողմից քաղաքային վարչության ավագ անդամներին ընտրելու անազնիվ գործակալների պատճառով ընտրության այս կարգը վերացվեց։ Եզրը կիրառվում է նաև ԱՄՆ-ի հատկապես հյուսիս-արևելքի քաղաքների տեղական խորհրդների ընտրված ներկայացուցիչների նկատմամբ։


== Գրականություն ==
Գագիկ Հարությունյան (պատմաբան), Սուրեն Մարտիկյան, Արտակ Մովսիսյան,  Օքսֆորդի քաղաքագիտության և քաղաքականության բառարան (խմբ. Ալեքսանդր Աղաբեկյան, Հովհաննես Զաքարյան), Երևան, ««Գիտանք»», 2003 — 592, էջեր 592 — 592 էջ. — 500 հատ։


== Արտաքին հղումներ ==
շերիֆի և ավագ անդամի տիտղոսները Լոնդոն-սիթիում՝ պատմություն Archived 2007-08-10 at the Wayback Machine. (անգլ.)
Ո՞վքեր են ավագ անդամը և ֆրիմեը Անգլիայում:(չաշխատող հղում) (անգլ.)
Պենսիլվանիայի Սահմանադրություն. ավագ անդամի կարգավիճակի մասին կանոնադրություն (անգլ.)
Հերկայմեր շրջան (Նյու Յորք)

Հերկայմեր շրջան (անգլ.՝ Herkimer County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.776 կմ² է, բնակչությունը՝ 64.519 մարդ (2010 թ. տվյալներով)։ Շրջկենտրոնն է Հերկայմեր բնակավայրը։ Կազմավորվել է 1791 թ.։
Չերվոնի Խլեբորոբ

Չերվոնի Խլեբորոբ (ուկրաիներեն՝ Червоний Хлібороб), գյուղ Ուկրաինայի Խարկովի մարզի Իզյումի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոմաս Դանիլյավիչյուս

Տոմաս Դանիլյավիչյուս (լիտ.՝ Tomas Danilevičius, հուլիսի 18, 1978(1978-07-18), Կլայպեդա, Լիտվական ԽՍՀ, ԽՍՀՄ), լիտվացի ֆուտբոլիստ, հարձակվող։ Հանդես է եկել Լիտվայի ազգային հավաքականում։


== Կարիերա ==


=== Ակումբային ===
Տոմաս Դանիլյավիչյուսը ֆուտբոլ զբաղվել սկսել է հայրենի Կլայպեդա քաղաքի «Արաս» ակումբի կազմում։ 1995 թվականի կեսերին մեկնել է Բելգիա, որտեղ մասնակցել է Ինտերտոտոյի գավաթի խաղարկության 2 խաղի «Բևերենի» կազմում։ Սակայն այդպես էլ չի անցկացրել առաջնության ոչ մի խաղի և վերադարձել է Լիտվա։
1996 թվականի ամռանը կրկին մեկնել է Բելգիա, որտեղ խաղացել է «Բրյուգե» (տարբեր տարիքային թիմեր) ակումբի կազմում։
1998 թվականին Տոմաս Դանիլյավիչյուսը խաղացել է Մոսկվայի «Դինամոյի» կազմում։ 1999 թվականին կրկին խաղացել է Եվրոպայում՝ փոխելով մի քանի ակումբներ (նրանց մեծ մասում խաղացել է վարձավճարով)։ 2011 թվականի օգոստոսի 1-ին պայմանագիր է կնքել իտալական «Յուվե Ստաբիա» ակումբի հետ 2 տարի ժամկետով։


=== Միջազգային ===
Տոմաս Դանիլյավիչյուսը դարձել է լավագույն ռմբարկուն Լիտվայի հավաքականի պատմության մեջ (19 գոլ)։


== Գոլերը հավաքականում ==


== Ձեռքբերումներ ==
Տարվա ֆուտբոլիստ Լիտվայում (2) - 2006, 2007


== Ծանոթագրություններ ==


== Արտաքին հղումներ ==
Ֆուտբոլիստի էջը Լիվորնոյի կայքում  Archived 2009-08-11 at the Wayback Machine. (իտալ.)
Ֆուտբոլիստի էջը legioner.kulichki.com կայքում (ռուս.)
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Բռնչի բուրումնավետ

Բռնչի բուրումնավետ (լատ.՝ Viburnum  odoratissimum), ցախեկեռասազգիների ընտանիքի, բռնչի ցեղի բույս։


== Նկարագրություն ==
Մշտադալար թուփ է` մինչև 4 (երբեմն` 8) մet8 բարձրությամբ և մինչև 12 սմ առանցքների տրամագծով։ Ընձյուղները մերկ են, դարչնակարմրավուն, դուրս ցցված ոսպնյակներով։ Տերևները երկարավուն-էլիպսաձև են, 7-16 սմ երկարությամբ և 3.5-8 սմ լայնությամբ, սուր գագաթով, սեպաձև հիմքով, ալիքավոր ու ամբողջաեզր, վերևի կողմիc` ինտենսիվ կանաչ, որոշ չափով փայլուն, ներքևի կողմից` բաց կանաչ, 4-7 զույգ կողմնային ջղերով։ Կոթունները հաստ են, 1.5-3 սմ երկարությամբ։ Ծաղկաբույլը լայն կոնաձև հուրան է, մինչև 15 սմ երկարությամբ և 8 սմ լայնությամբ, մոտ 7 սմ երկարությամբ ընդհանուր կոթունով։ Ծաղիկները սպիտակ են, կարմրավուն երանգով, խիստ բուրումնավետ։ Պսակի մասերը երկարավուն-ձվաձև են, խողովակից մի փոքր կարճ։ Միայն առէջների փոշանոթներն են դուրս գալիս պսակի խողովակից։ Պտուղը էլիպսաձև է, հասունանալիս սկզբում կարմիր է, հետագայում` սև։ Կորիզը էլիպսաձև է, սուր ծայրերով, ներքևի կողմից խոր ահոսով։ Ծաղկում է մայիս-հունիս ամիսներին, պտուղները հասունանում են սեպտեմբերի։


== Տարածվածություն ==
Տարածված է Ճապոնիայում, Կորեայում, Հնդկաստանում (Կխասիայի լեռներում)։ Ջերմասեր բույս է, բավականին խոնավասեր, պահանջկոտ է հողի նկատմամբ։ Ծաղիկները օգտագործում են թեյին բույր տալու համար։ Չափազանց դեկորատիվ է, մշտադալար սաղարթի, գեղեցիկ ծաղիկների ու պտուղների շնորհիվ։ Մեր հանրապետությունում մշակվում է միայն մերձարևադարձային շրջաններում։ Իջևանում առատորեն ծաղկում և պտղաբերում է, թեթևակի ցրտահարվելով միայն արտակարգ ցուրտ ձմեռների դեպքում, երբ օդի ջերմաստիճանը իջնում է -15 °C-ից։


== Ծանոթագրություններ ==
Գոլայա Պրիստան

Գոլայա Պրիստան (ուկրաիներեն՝ Гола Пристань), քաղաք Ուկրաինայի Խերսոնի մարզի Գոլոպրիստանսկի շրջանում, շրջանային ենթակայության քաղաք։ Հիմնադրվել է 1709 թվականին։
2011 թվականի տվյալներով Գոլայա Պրիստան քաղաքում բնակվում էր 15 001 մարդ։ Բնակավայրը զբաղեցնում է 5,26 կմ² տարածք։ Բնակչության խտությունը կազմում էր 3601 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-08-03 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բոգդանովկա (այլ կիրառումներ)

Բոգդանովկա, կարող է վերաբերել՝


== Ուկրաինայի բնակավայրեր ==
Բոգդանովկա - գյուղ, Ուկրաինայի Դնեպրոպետրովսկի մարզի Պավլոգրադի շրջանում
Բոգդանովկա - գյուղ, Ուկրաինայի Դոնեցկի մարզի Արտյոմովսկիում
Բոգդանովկա - գյուղ, Ուկրաինայի Դոնեցկի մարզի Թելմանովսկի շրջանում
Բոգդանովկա - գյուղ, Ուկրաինայի Դոնեցկի մարզի Կրասնոարմեյսկիում
Բոգդանովկա - գյուղ, Ուկրաինայի Դոնեցկի մարզի Վոլնովախսկի շրջանում
Բոգդանովկա - գյուղ, Ուկրաինայի Ժիտոմիրի մարզի Բերդիչևի շրջանում
Բոգդանովկա - գյուղ, Ուկրաինայի Ժիտոմիրի մարզի Ժիտոմիրի շրջանում
Բոգդանովկա - գյուղ, Ուկրաինայի Ժիտոմիրի մարզի Օվրուչի շրջանում
Բոգդանովկա - գյուղ, Ուկրաինայի Խարկովի մարզի Բլիզնյուկովի շրջանում
Բոգդանովկա - գյուղ, Ուկրաինայի Խմելնիցկիի մարզի Վոլոչիսկի շրջանում
Բոգդանովկա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Բոգդանովկա - գյուղ, Ուկրաինայի Կիրովոգրադի մարզի Դոլինսկայայի շրջանում
Բոգդանովկա - գյուղ, Ուկրաինայի Կիրովոգրադի մարզի Զնամենկայի շրջանում
Բոգդանովկա - գյուղ, Ուկրաինայի Կիրովոգրադի մարզի Պետրովսկի շրջանում
Բոգդանովկա - գյուղ, Ուկրաինայի Նիկոլաևի մարզի Բերեզանկայի շրջանում
Բոգդանովկա - գյուղ, Ուկրաինայի Նիկոլաևի մարզի Դոմանյովկայի շրջանում
Բոգդանովկա - գյուղ, Ուկրաինայի Պոլտավայի մարզի Կոբելյակի շրջանում
Բոգդանովկա - գյուղ, Ուկրաինայի Պոլտավայի մարզի Մաշևկայի շրջանում
Բոգդանովկա - գյուղ, Ուկրաինայի Պոլտավայի մարզի Նովի Սանժարիի շրջանում
Բոգդանովկա - գյուղ, Ուկրաինայի Սումիի մարզի Շոստկայի շրջանում
Բոգդանովկա - գյուղ, Ուկրաինայի Վիննիցայի մարզի Լիպովեցի շրջանում
Բոգդանովկա - գյուղ, Ուկրաինայի Վիննիցայի մարզի Տուլչինի շրջանում
Բոգդանովկա - գյուղ, Ուկրաինայի Վիննիցայի մարզի Օրատովկայի շրջանում


== Ռուսաստանի բնակավայրեր ==
Բոգդանովկա - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բոգդանովկա - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բոգդանովկա - գյուղ Ռուսաստանի Խակասիա հանրապետության Բեյսկի շրջանի կազմում։
Բոգդանովկա - գյուղ Ռուսաստանի Մոսկվայի մարզի Կոլոմենսկի շրջանի կազմում։
Բոգդանովկա - գյուղ Ռուսաստանի Ուլյանովսկի մարզի Սուրսկի շրջանի կազմում։
Բոգդանովկա - գյուղ Ռուսաստանի Ուլյանովսկի մարզի Սուրսկի շրջանի կազմում։
Բոգդանովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բոգդանովկա - գյուղ Ռուսաստանի Սմոլենսկի մարզի Կրասնինսկի շրջանի կազմում։
Բոգդանովկա - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բոգդանովկա - գյուղ Ռուսաստանի Ռոստովի մարզի Ցելինսկի շրջանում։


== Վրաստանի բնակավայրեր ==
Բոգդանովկա (քաղաք Ջավախքում, այժմ՝ Նինոծմինդա)
Քեփերե

Քեփերե, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կրնկակոխ հետապնդում

«Կրնկակոխ հետապնդում» (անգլ.՝ Hot Pursuit), 1987 թվականի արկածային կատակերգություն, ռեժիսորը Սթիվեն Լիսբերգերն է։


== Սյուժե ==
Դենը ուսանող է։ Նա ընկերություն է անում գեղեցկուհի Լորիի հետ։ Նրանք պիտի միասին գնային հանգստանալու Կարիբներում։ Բայց կատարվում է անսպասելին. Դենը վիճում է Լորիի հետ, առավոտյան ուշ է արթնանում և արդյունքում չի հանձնում քիմիայի քննությունը։ Հիմա նա պետք է մնա վերաքննության։ Դենի ընկերուհին հուսհատված է և մեկնում է Կարիբներ առանց նրա, իր ծնողների հետ։
Դենին գտնում է իր քիմիայի դասավանդողը՝ պրոֆեսորը։ Նա ապշած է, քանի որ Դենը կիսամյակի ընթացքում ջանասիրաբար է աշխատել է, իսկ վերջում՝ չի հանձնել քննությունը։ Պրոֆեսորը ինքն է քննություն վերցնում տղայից նորից, և Դենը հանձնում է այն։ Դենը որոշում է հասնել իր ընկերուհուն և Կարիբներ է մեկնում ինքնաթիռով։
Այսպես սկսվում է նրա «կրնկակոխ հետապնդումը», որը լի է բազմաթիվ արկածներով։ Սկզբում նա ուշանում է ինքնաթիռից, հետո նա կորում է Կարիբների անտառում, ապա ծանոթանում է մի կղզիաբնակ աղջկա հետ, ընկնում է նավաբեկության մեջ, շփվում է բանտից փախած հանցագործների հետ, իսկ վերջում պայքարում է ավազակների խմբի հետ, ովքեր ցանկանում էին սպանել Լորիին և նրա ընտանիքին։


== Դերերում ==
Ջոն Քյուսաք
Ռոբերտ Լոջիա
Ուենդի Գաելլի
Ջերի Սթիլեր
Մոնտի Մարկեմ
Շելլի Ֆաբարես
Բեն Սթիլեր
Դահ-Վե Չոդան


== Նկարահանման անձնակազմ ==
Սցենարի հեղինակներ. Սթիվեն Լիսբերգեր և Սթիվեն Կարաբասթոս
Ռեժիսոր. Սթիվեն Լիսբերգեր
Օպերատոր. Ֆրենկ Թայդի
Մոնտաժ. Միտչել Սայնոուեյ
Պրոդյուսերներ. Թեոդոր Պարվին և Պիեր Դավիդ
Կոմպոզիտոր. խումբ «Ռեվյու»
Նկարիչ. Ուիլյամ Կրիբեր
Հագուստներ. Թերին Դե Շիլլիս


== Ծանոթագրություններ ==


== Արտաքին հղումներ ==
«Կրնկակոխ հետապնդում»(անգլ.) ֆիլմը Internet Movie Database կայքում
«Կրնկակոխ հետապնդում» film.ru կայքում(չաշխատող հղում)
Բրեգանո

Բրեգանո  (իտալերեն՝ Bregano), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 726 մարդ է։ Բնակչության միջին խտությունը՝ 363 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 21020։ Հեռախոսային կոդը՝ 0332։
Օգոստոսի 15-ին կոմունայում նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վեսյոլոե (գյուղ, Բարվենկովոյի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Վեսյոլոե գյուղում բնակվում էր 214 մարդ։ Բնակավայրը զբաղեցնում է 0,8 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աեն (կանտոն)

Աեն (ֆր.՝ Ahun), կանտոն Ֆրանսիայի  Լիմուզեն երկրամասի Կրյոզ դեպարտամենտի Գերե շրջանում։ Համաձայն 2006 թվականի մարդահամարի տվյալների՝ կանտոնի բնակչությունը 4411 մարդ էր։Կանտոնի համարը 2301 է։ Աեն կանտոնում կա 11 համայնք, որոնցից ամենամեծը Աենն է։


== Կանտոնի համայնքները ==
Աեն - բնակչությունը՝ 1560 մարդ,
Կրեսա - բնակչությունը՝ 557 մարդ,
Լեպինա - բնակչությունը՝ 179 մարդ,
Մեզոնիս - բնակչությունը՝ 208 մարդ,
Մազերա - բնակչությունը՝ 138 մարդ,
Մուտիե դ՛Այեն - բնակչությունը՝ 176 մարդ,
Պեյրաբու - բնակչությունը՝ 139 մարդ,
Պիոնա - բնակչությունը՝ 756 մարդ,
Սենտ Իլեր լա Պլեն - բնակչությունը՝ 226 մարդ,
Սենտ Իրիե լե Բուա - բնակչությունը՝ 332 մարդ,
Վիժվիլ - բնակչությունը՝ 140 մարդ։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բերեսլավկա (գյուղ, Բոբրինեցի շրջան)

Բերեսլավկա (ուկրաիներեն՝ Береславка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Բերեսլավկա գյուղում բնակվում էր 139 մարդ։ Բնակավայրը զբաղեցնում է 0,635 կմ² տարածք։ Բնակչության խտությունը կազմում էր 218,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Korake Ti Znam

Korake Ti Znam (Ես գիտեմ քո քայլերը), ՄայաՍարի երգն է Եվրատեսիլ 2012 երգի մրցույթի համար։ Երգի հեղինակը հենց ինքն է ՄայաՍարը ով ներկայացնելով Բոսնիա և Հերցեգովինան մրցույթի եզրափակչում զբաղեցրել է 18-րդ հորիզոնականը։
Մակարովո (գյուղ, Զավյալովսկի շրջան)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանիայի զինված ուժեր

Զինված ուժերը (դան․՝ Forsvaret) Դանիայի թագավորության զորքերի միասնությունն է, որը նախատեսված է երկրի ազատության, անկախության և տարածքային ամբողջականության պաշտպանության համար։ Կազմված է ցամաքային, ռազմածովային և ռազմաօդային ուժերից։


=== Ցամաքային ուժեր ===
Դանիայի թագավորության բանակը դանիական պաշտպանության ուժերի ցամաքային ստորաբաժանումն է։
Վերջին տասնամյակում թագավորական բանակի կառուցվածքը, կրթական մեթոդները էապես վերակազմավորվել են՝ հրաժարվելով ներխուժումից պաշտպանվելու ավանդական ռազմավարությոինց և դրա փոխարեն կենտրոնանալով արտասահմանյան գործողությունների վրա։ Ռեզերվները կրճատվեցին և ավելացավ կանոնավոր բանակի թվաքանակը։ Այդ բարեփոխման արդյունքում ռեզերվային, աջակցող և կանոնավոր բանակի ստորաբաժանումների հարաբերակցությունը փոխվեց 60%-40%-ից հակառակի՝ 40% ռեզերվային և աջակցող ստորաբաժանումների և 60% կանոնավոր բանակի ստորաբաժանման։ Ծրագրի ավարտին դանիական բանակը ի վիճակի կլինի տեղակայել 1500 մշտական զինծառայող և ևս 5000 զինծառայող կարճ ժամանակահատվածում։ Միջազգային գործողությունների ժամանակ այս տեղակայումը կիրականացվի առանց օրինակ՝ խորհրդարանի կողմից ռազմական բյուջեի հաստատման։


=== Ռազմածովային ուժեր ===
Դանիայի թագավորական ռազմածովային ուժերը (պաշտոնապես դան՝․ Kongelige Danske Marine, ոչ պաշտոնապես՝ Søværnet) հանդիսանում է դանիական պաշտպանության նախարարության ծովային ստորաբաժանումը, որը պատասխանատու է Դանիայի, Գրենլանդիայի և Ֆարերյան կղզիների ծովային պաշտպանության համար, ինչպես նաև որոնման և փրկարարական աշխատանքների, սառցահատման աշխատանքների, կանխարգելման և միջազգային ուժային խմբերում մասնակցության համար։
1509-1814 թթ, երբ Դանիան Նորվեգիայի հետ միություն էր կազմում, դանիական նավատորմը մտնում էր դանիա-նորվեգիական թագավորական նավատորմի կազմի մեջ։ Մինչ 1807 թվականը այս նավատորմը եվրոպական տարածաշրջանի ամենաազդեցիկ ուժերից մեկն էր, սակայն հետո նավատորմի թիվը կրճատվեց։ Սառը պատերազմի ավարտից հետո մնացած նավերի կողքին կան նաև մեծ ժամանակակից նավեր։
Ռազմածովային նավերի վրա նշվում է Kongelige Danske Marine, որը թարգմանվում է որպես Դանիական Փառապանծության նավեր։ Դանիան հանդիսանում է ՆԱՏՕ-ի այն մի քանի երկրներից մեկը, որը չունի սուզանավեր։


=== Ռազմաօդային ուժեր ===
Դանիայի թագավորական ռազմաօդային ուժերը (դան՝ Flyvevåbnet) պատասխանատու են ներքին անվտանգության և միջազգային գործողությունների ժամանակ ազգային անվտանգության համար։ Ներկայումս դանիական ռազմաօդային ուժերում կա 3400 մշտական ծառայող և ևս 100 զորակոչիկներ, 119 ինքնաթիռներ և ուղղաթիռներ՝ համապատասխանաբար ամերիկյան և եվրոպական արտադրության։


== Հղումներ ==
Դանիայի պաշտպանության նախարարության պաշտոնական կայքը Archived 2017-01-08 at the Wayback Machine.
Ստասևա

Ստասևա (ուկրաիներեն՝ Стасева), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1537 թվականին։
2001 թվականի տվյալներով Ստասևա գյուղում բնակվում էր 26 մարդ։ Բնակավայրը զբաղեցնում է 0,318 կմ² տարածք։ Բնակչության խտությունը կազմում էր 81,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գադիրղայա

Գադիրղայա, լեռներ Հայկական լեռնաշխարհում, Անտիպոնտական լեռնահամակարգում, Բաբերդի շրջանում։


== Ծանոթագրություններ ==
Թ

Թ, թ (անվանում՝ թո), հայկական այբուբենի 9-րդ տառը։ Թվային արժեքը՝ «9»։
Ստեղծել է Մեսրոպ Մաշտոցը 405 - 406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Թ». U+0539
փոքրատառ՝ «թ». U+0569


== Ստեղծումը և կազմությունը ==
Ստեղծել է Մեսրոպ Մաշտոցը 405 թվականին իր հորինած այբուբենի բոլոր տառերի հետ միասին։ Կազմվել է երեք ուղղաձիգ՝ երկու երկար և դրանց միջև ստորին մասում գտնվող լայն տարրերից։ Այս կարգի տառախումբը կոչվում է կրկնահար։ Հորիզոնական նուբով երկարներն իրար են միանում վերին ծայրերից, իսկ լայնը իր երկու ծայրերից երկու փոքրիկ նուբերով միանում է աջ երկարին՝ «Թ»։ Ունի բոլոր տառատեսակները։


== Արտասանությունը ==
«Թ» տառը նշանագրում է հայերեն առաջնալեզվային լեզվաատամնային շփական շնչեղ խուլ բաղաձայն հնչյունը (հնչույթը)։ Գրաբարում, միջին հայերենում և ժամանակակից հայերենում «Թ»-ն միշտ պահպանում է իր հնչյունական արժեքը։ Որոշ բարբառներում շնչեղ խուլ «Թ»-ի փոխարեն հանդիպում ենք ապաշնչացած տ (թուղթ>թուղտ, թաթախել>թատախէլ)։
Հայերենի այբուբենի դ տառը նույնպես հաճախ արտասանվում է թ (տե՛ս Դ)։


== Թվային արժեքը ==
Որպես այբուբենի իններորդ տառ նշանակել է ինը և իններորդ, բյուրի նշանով (Թ¯)` իննսուն հազար։ Արաբական թվանշանների ընդունումից հետո էլ գործածվել է որպես քանակական ու դասական թվական։ Այժմ օգտագործվում է միայն որպես դասական թվական (Թ դար = իններորդ դար, գլուխ Թ = Գլուխ իններորդ)։


== Բրայլով ներկայացումը ==


== Կրկնակ բաղաձայններով բառեր ==
Հայերենի կրկնակ թ-ով գոյականներից են`թթու
թթվածին
թթվայնություն
թթենիԿրկնակ թ-ով տեղանուններ՝Թթուջուր` Արագածոտնի և Գեղարքունիքի մարզերում գտնվող գյուղերի անուն։Կրկնակ թ-ով բայ՝փթթալ


== Չորսական թ պարունակող գոյականներ ==
Չորս հատ թ տառ պարունակող գոյականներ՝թրթնջկաթթու
հարթաթաթություն


== Տես նաև ==
Հայկական գիր
Մեսրոպ Մաշտոց
Հայերեն


== Գրականություն ==
Նոր բառգիրք Հայկազեան լեզուի - Վենետիկ 1836
Ի. Հարությունյան, Հայոց գիրը - Թիֆլիս 1892
Հ. Տաշյան, Ակնարկ մը հայ հնագրության վրա - Վենետիկ 1898
Կ. Ղաքադարյան, Հայկական գրի սկզբնական տեսակները - Երևան 1939
Ա. Աբրահամյան, Հայկական պալեոգրաֆիա Երևան - 1948
Հ. Աճառյան Հայոց գրերը - Երևան 1968
Գ. Ջահուկյան, Հայ բարբառագիտության ներածություն - Երևան 1972


== Արտաքին հղումներ ==
Հայերեն այբուբեն
Վալենսիա շրջան (Նյու Մեքսիկո)

Վալենսիա շրջան (անգլ.՝ Valencia County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 2.766 կմ² է, բնակչությունը՝ 70.389 մարդ (2000 թ. տվյալներով)։ Շրջկենտրոնն է Լոս Լունաս բնակավայրը։ Կազմավորվել է 1852 թ.։
Սովետսկո-Նիկոլսկոե

Սովետսկո-Նիկոլսկոե (ռուս.՝ Советско-Никольское), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շապկինո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՇապկինոՇապկինո (ռուս.՝ Шапкино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլենինո (այլ կիրառումներ)

Օլենինո, կարող է վերաբերել՝

Օլենինո - գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։
Օլենինո - գյուղ Ռուսաստանի Նովգորոդի մարզի Օկուլովսկի շրջանի կազմում։
Օլենինո - քաղաքատիպ ավան Ռուսաստանի Տվերի մարզի Օլենինսկի շրջանի կազմում։
Անձրև (անձնանուն)

Անվան այլ կիրառումների համար տե՛ս՝ Անձրև (այլ կիրառումներ)Անձրև, հայկական արական անուն։ Առաջացել է հայերեն անձրև բառից, ինչպես որ կա թուրքերեն yaqmur (անձրև) անձնանուն։ Օրինակ՝ Յաղմուր զորավարի անունը, որից էլ առաջացել է հայերեն Աղմուր անձնանունը։ Փաղաքշական ձևն է Անձրևիկ։


== Գործածություններ ==
Անձրև, աշխարհական անունն է Գրիգոր Բ Վկայասերի (1066-1105)։
Երեմիա Անձրևիկ (12-րդ դար)
Անձրև, որդի Սարգսի, որ Ղազար գրչին գրել տվեց Մի Ավետարան, Գամաղիելի վանքում։
Անձրև, խոջա Ցղնացի, որի կնոջը շատ էր պատվում Շահ Աբասը և «մայր» էր կոչել նրան։ Երբ Շահ Աբասը հրամայեց տանջել ու բանտարկել Ագուլիսի Անդրեաս քահանային, Անձրևի կինն ընկավ նրա ոտքերը և գթություն հայցեց, բայց շահը նրան չլսեց։
Անձրև, հիշված 1648 թվականից Մոկաց Դաշտ գյուղում։


== Ծանոթագրություններ ==
Լիտվայի դրոշ

Լիտվայի դրոշը իրենից ներկայացնում է դեղին, կանաչ, և կարմիր գույներով (վերևից ներքև), հավասարաչափ հորիզոնական շերտեր ունեցող ուղղանկյուն պաստառ, լայնքի և երկայնքի 3։5 հարաբերակցությամբ։
1992 թվականի հանրաքվեով ընդունված Լիտվայի Հանրապետության Սահմանադրության 15-րդ հոդվածով սահմանվում է Պետական դրոշի գույները՝ դեղին, կանաչ, կարմիր։ Մանրամասն նկարագրությունն ու դասավորվածությունը սահմանում է «Պետական դրոշի և այլ դրոշների օրենք»-ով (վերանայված 2004 թվականի սեպտեմբերի 1-ին)։
1988-2004 թվականների դրոշի համամասնությոյւնները, ինչպես և Լիտվական ԽՍՀ-ի դրոշինը, 1։2 է։
Դեղին գույնը խորհրդանշում է լույսը և արևը, կանաչը՝ խոտը, կարմիրը՝ Լիտվայի համար թափված արյունը։


== Ծանոթագրություններ ==
Niklas

Niklas (դան․՝ Niklas Holmgreen Fridh, սեպտեմբերի 16, 1983(1983-09-16), Դանիա)՝ դանիացի ռեփեր և երգերի հեղինակ։ Ծնվել է Կոպենհագենում, բայց մինչև 13 տարեկան ապրում էր Շվեդիայում։ Հայտնի դարձավ «Ingen dikkedarer» երգի շնորհիվ 2010 թվականին և «Chiller, når du flexer» երգով՝ 2011 թվականին երգերի շնորհիվ, նրանք տեղադրվել են YouTube-ում։ Niklas-ը կնքել է պայմանագիր ձայնագրող Sony Music ընկերության հետ, այնտեղ նա թողարկեց իր առաջին պաշտոնական սինգլը՝ «Ikke mer» mig (Niklas ***dig):


== Սկավառակագրություն ==


=== Մինի ալբոմներ ===
EP 1 (2011 թվական)
EP 2 (2012 թվական)


=== Ստուդիայի ալբոմ ===
CD 1 (2012 թվական)


=== Սինգլներ ===
Другие синглы


=== Միասնական սինգլներ ===
Yepha՝ «Det gár Net» feat. Niklas (2012 թվական)
Rasmus Thude՝ «Fest med de bedst» feat. Niklas (2012 թվական)
Klumben ՝ «Nede med Koldskål» feat. Niklas, Shaka Loveless, Mette Lax, Djämes Braun, & Steggerbomben (2012 թվական)
Darwich՝ «Ta’ det af» feat. Niklas (2014 թվական)
ADHD՝ «Bad» feat. Niklas (2016 թվական)


== Ծանոթագրություններ ==
Նիմե (գյուղ, Ռիդալա շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ավետարան (4660)

Ավետարան (4660), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4660 թվի տակ։ Ձեռագիրը գրվել է 1711 թվականին Քրիստոսատուր գրիչի կողմից  Կաֆայում։ Ծաղկող՝ Տէր Գէորգ ։ Ստացողը եղել է Դանիէլ Փառակեցին։ Գրված է թղթի վրա, որը ունի 23x20 չափս։ Ձեռագիրը կազմված է 135 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ ստվարաթուղթ։ Հիշատակարաններ գրչի՝ 134ա։


== Ծանոթագրություններ ==
Սլավիկ Հարությունյան

Սլավիկ Սամսոնի Հարությունյան (օգոստոսի 9, 1944(1944-08-09), Եղվարդ, Ղափանի շրջան, Հայկական ԽՍՀ, ԽՍՀՄ), հայ կենսաքիմիկոս։ Գյուղատնտեսական գիտությունների դոկտոր (2002), պրոֆեսոր (2012)։


== Կենսագրություն ==
Սլավիկ Հարությունյանը ծնվել է 1944 թվականի օգոստոսի 9-ին, Եղվարդ (Հայաստան, Սյունիքի մարզ) գյուղում։ 1963-1968 թվականներին սովորել և ավարտել է Երևանի պետական համալսարանի կենսաբանական ֆակուլտետը՝ «բիոքիմիա» մասնագիտությամբ։ 1968-1970 թվականներին ծառայել է Խորհրդային բանակում։ 1972-1974 թվականներին սովորել և ավարտել է Հայաստանի Կոմկուսի Երևանի քաղկոմին առընթեր Մարքսիզմ-լենինիզմի համալսարանի «Փիլիսոփայության» ֆակուլտետը։ 1970-1993 թվականներին աշխատել է ՀԽՍՀ Խաղողագործության, գինեգործության և պտղաբուծության գիտահետազոտական ինստիտուտում, կրտսեր գիտաշխատող, 1993-2008 թվականներին՝ ՀՀ գյուղատնտեսության նախարարության Հողագիտության, ագրոքիմիայի և մելիորացիայի գիտահետազոտական ինստիտուտի առաջատար գիտաշխատող։ 2003-2008 թվականներին եղել է ՀՊԱՀ Ագրոէկոլոգիայի ամբիոնի դասախոս, 2012-2018 թվականներին՝ ՀԱԱՀ Ագրոէկոլոգիայի ամբիոնի պրոֆեսոր։
Գիտական հետազոտությունները վերաբերում են տարբեր մշակաբույսերի հանքային սննդառության գործընթացների ուսումնասիրությանը, հիմնական սննդատարրերի շրջապտույտին, բույսերի կողմից նրանց յուրացման և կենսաքիմիական փոխակերպման մեխանիզմներին, էկոլոգիական բնույթի խնդիրներին։ Ուսումնասիրել է խաղողի և պտղատու տնկարկներում հանքային պարարտանյութերի, հիմնական սննդատարրերի շրջապտույտը, բույսերի կողմից նրանց յուրացման և կենսաքիմիական փոխակերպման մեխանիզմները, պարզաբանել հանքային պարարտանյութերի ազդեցության ագրոկենսաբանական և ագրոքիմիական բնույթը, բացահայտել կալիումային պարարտանյութերի թույլ ազդեցության պատճառները։ Հեղինակ է գիտական աշխատությունների, դասագրքերի, ձեռնարկների և մեթոդական աշխատանքների, ինչպես նաև  լրագրային և հրապարակախոսական հոդվածների։ Գիտական զեկուցումներով հանդես է եկել Երևանում, Թբիլիսիում, Քիշնևում, Բրատիսլավայում։


== Անդամակցություն ==
«011 ագրոնոմիա» մասնագիտական խորհրդի անդամ, ՀԱԱՀ (2005 թվականից)։
ՀՊԱՀ գիտական խորհրդի անդամ (2005-2010)։


== Ծանոթագրություններ ==
Կոզոլետո

Կոզոլետո (իտալերեն՝ Cosoleto) կոմունա Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Աֆրիկո, Դելիանուովա, Օպիդո Մամերտինա, Ռոգուդի, Սամո, Սան Լուկա, Սան Պրոկոպիո, Սանտա Քրիստինա դ'Ասպրոմոնտե, Շիդո, Սինոպոլի համայնքներին։
Բնակչության թվաքանակը 2014 թվականի տվյալներով եղել է 877, բնակչության խտությունը կազմել է 30 մարդ/կմ²։ Զբաղեցնում է 33 կմ² տարածք։ Փոստային ինդեքսն է՝ 89050։ Հեռախոսային կոդը՝ 0966։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Ծանոթագրություններ ==


== Արտաքին հղումներ ==
Կոզոլետոյի պաշտոնական կայքէջը (իտալերեն)
Բոստ (կոմունա)

Բոստ (ֆր.՝ Besson), համայնք Ֆրանսիայում՝ Օվերն երկրամասի Ալյեի գավառում։ Մտնում է Հյուսիսային Կյուսե կանտոնի կազմի մեջ։ Համայնքի շրջանը Վիշին է։
Համայնքի INSEE կոդ՝ 03033։


== Բնակչություն ==
Համայնքի բնակչությունը 2008 թվականին կազմում էր 179 մարդ։


== Տնտեսություն ==
2007 թվականի տվյալներով 111 աշխատունակ տարիքի մարդկանցից (15-64 տարեկան) 98-ը տնտեսապես ակտիվ էին, 13-ը անգործունակ (ակտիվության ցուցանիշը 88,3 %, 1999 թվականին եղել է՝ 70,7 %)։ 98 աշխատունակ բնակիչներից 95-ը աշխատում էին (48 տղամարդ և 47 կին), անաշխատանք էին 3-ը (կին)։ 13 անգործունակ մարդկանցից 4-ը աշակերտներ կամ ուսանողներ են, 6-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բոստ» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-6 
«Բոստ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Պայուսի

Անվան այլ կիրառումների համար տե՛ս՝ Պայուսի (այլ կիրառումներ)Պայուսի (էստ․՝ Pajusi), գյուղ Էստոնիայի Յիգևամաա նահանգի Պայուսի շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուժնի Կոսպաշսկի

Յուժնիյ Կոսպաշսկի (ռուս.՝ Южный Коспашский), գյուղ Ռուսաստանի Պերմի երկրամասի Կիզելովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանոպոլ (գյուղ, Լիտինկայի շրջան)

Անվան այլ կիրառումների համար տե՛ս՝ ԻվանոպոլԻվանոպոլ (ուկրաիներեն՝ Іванопіль), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1570 թվականին։
2001 թվականի տվյալներով Իվանոպոլ գյուղում բնակվում էր 753 մարդ։ Բնակչության խտությունը կազմում էր 4826,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)